open-index/open-wikipedia-markdown huggingface dataset:
Καρχαρίας κόπτης

Ο **καρχαρίας κόπτης** (επιστημονική ονομασία *Isistius brasiliensis* - *Ισίστιος ο βραζιλιάνος*) είναι ένα μικρό είδος σκυλόψαρου που ανήκει στην οικογένεια των Δαλατείδων. Απαντάται σε ζεστά ωκεάνια ύδατα σε όλο τον κόσμο, ιδίως κοντά σε νησιά. Μετακινείται κατακόρυφα μέχρι και τρία χιλιόμετρα κάθε μέρα. Φτάνει σε μήκος μόλις τα 42 με 56 εκατοστά. Ο καρχαρίας κόπτης έχει μακρύ, κυλινδρικό σώμα με μικρό, αμβλύ ρύγχος, μεγάλα μάτια, δύο μικροσκοπικά ασπόνδυλα ραχιαία πτερύγια, και ένα μεγάλο ουριαίο πτερύγιο. Έχει σκούρο καφέ χρώμα, με φωτοβόλα κύτταρα να καλύπτουν την κάτω πλευρά του εκτός από ένα σκοτεινό «κολάρο» γύρω από το λαιμό και τα βράχγιά του.

Το όνομα «καρχαρίας κόπτης» αναφέρεται στην συνήθεια σίτισής του να κόβει στρογγυλά κομμάτια, σαν ένας κόπτης μπισκότων, από μεγαλύτερα ζώα. Σημάδια που έχουν γίνει από καρχαρίες κόπτες έχουν βρεθεί σε μια ευρεία ποικιλία των θαλάσσιων θηλαστικών και ψαριών, καθώς και σε υποβρύχια, υποθαλάσσια καλώδια, ακόμα και σε ανθρώπινα σώματα. Καταναλώνει επίσης ολόκληρα μικρότερα θηράματα όπως τα καλαμάρια. Οι καρχαρίες κόπτες έχουν προσαρμογές για να αιωρούνται στη στήλη του νερού και πιθανόν βασίζονται στη μυστικότητα και τεχνάσματα για να συλλάβουν πιο ενεργό θήραμα. Το σκούρο περιλαίμιό τους φαίνεται να μιμείται τη σιλουέτα ενός μικρού ψαριού, ενώ το υπόλοιπο σώμα του χάνεται στο φως των κοιλιακών φωτοφόρων του. Όταν ένα επίδοξο αρπακτικό πλησιάζει το δέλεαρ, ο καρχαρίας χρησιμοποιεί τα αναρροφητικά χείλη του και τον εξειδικευμένο φάρυγγα και κόβει κομμάτια σάρκας με τα μυτερά κάτω δόντια του. Το είδος αυτό είναι γνωστό ότι ταξιδεύει σε κοπάδια.

Αν και σπάνια συναντώνται, λόγω του ωκεάνιου περιβάλλοντός τους, υπάρχουν λίγες τεκμηριωμένες επιθέσεις σε ανθρώπους που προφανώς προκλήθηκαν από καρχαρίες κόπτες. Παρ'όλα αυτά, αυτός ο καρχαρίας δεν θεωρείται ως άκρως επικίνδυνος. Η Διεθνής Ένωση για τη Διατήρηση της Φύσης (IUCN) έχει συμπεριλάβει τον καρχαρία κόπτη στα είδη ελαχίστης ανησυχίας, καθώς είναι ευρέως διαδεδομένος, δεν έχει εμπορική αξία, και δεν είναι ιδιαίτερα ευαίσθητος στην αλιεία.

Κατηγορία:Σκυτελλόμορφα
Κατηγορία:Καρχαρίες
Άννα Γερασίμου

Η **Άννα Γερασίμου** είναι επαγγελματίας αθλητής της αντισφαίρισης. Γεννήθηκε στις 15 Οκτωβρίου 1987 στην Καβάλα της Ελλάδας.

## Προσωπική ζωή
Η Άννα Γερασίμου γεννήθηκε στην Καβάλα αλλά πολύ νέα μετακόμισε στην Αθήνα για να ασχοληθεί επαγγελματικά με το τένις. Το 2004 μπήκε στην εθνική ομάδα των γυναικών. Αγωνίζεται με ρακέτες Prince speed port tour και έχει ως προπονητή τον Στάθη Χαριτωνίδη ενώ προπονητής της υπήρξε ο Καλοβελωνης Γιώργος. Είχαν προηγηθεί 6 πρωταθλήματα Ελλάδος στις εκάστοτε αντίστοιχες κατηγορίες της ηλικίας της (2000, 2001, 2002, 2003, 2004, 2005).

## 2003
Το 2003 κατακτά την 3η θέση στην ευρωπαϊκή κατάταξη (girls under16), την 2η θέση στα διεθνή πρωταθλήματα (girls under16) στο Eching της Γερμανίας και στο Le ponte της Γαλλίας και την 3η θέση στα διεθνή πρωταθλήματα (girls under16) στο Anderlecht του Βελγίου και στο Ulm της Γερμανίας.

## 2004
Το 2004 η καριέρα της εκτοξεύτηκε με την είσοδό της στην εθνική ομάδα και τις συμμετοχές στα προημιτελικά στο τουρνουά της Αθήνας (test event ολυμπιακών αγώνων), στα ημιτελικά στο τουρνουά της Ορεστιάδας.Παρόλο αυτά είχε μια μεγάλη ατυχία με το σπάσιμο του αριστερού καρπού και την αποχή από αγώνες για περίπου 6 μήνες.

## 2005
Το 2005 επανήλθε κατακτώντας την 1η θέση στο διεθνές πρωτάθλημα (girls under18) στο Αμβούργο της Γερμανίας, την 2η θέση στο ITF (girls under18) στο SAlssomagiore της Ιταλίας, την 2η θέση στο τουρνουά στην Αθήνα, και σε ημιτελικό στο τουρνουά στην Πάτρα και το Βόλο.

## 2006
Το 2006 βγήκε νικήτρια 3 φορές σε τουρνουά (Αττάλεια της Τουρκίας, Μυτιλήνη, Βόλο) ενώ κατέκτησε την 2η θέση στο τουρνουά στο Haskovo της Βουλγαρίας και έφτασε 4 φορές σε προημιτελικό.

## 2007
Το 2007 ήταν νικήτρια στο τουρνουά στο Mont de Marsan της Γαλλίας και στο Τελ Αβίβ του Ισραήλ. Μέσα στις επιτυχίες της είχε 2η θέση στην Τυφλίδα της Γεωργίας και 2η θέση στο στη Melilla της Ισπανίας.

## 2008-2011
Το 2008 συμμετείχε μαζί με την Λένα Δανιηλίδου στους Θερινούς Ολυμπιακούς Αγώνες 2008. Μετά από 3 πρωταθλήματα Ελλάδας (2005, 2006, 2007) και την παραμονή της σταθερά ως Ελληνίδα στην 2 θέση στη διεθνή κατάταξη μετά τη Λένα Δανιηλίδου αποφάσισε να αποσυρθεί από τους αγωνιστικούς χώρους για να τελειώσει τις σπουδές της στην Παιδαγωγική.

## Πηγές
*tennisnews.gr Βιογραφικό
*tennisnews.gr/gerasimou Απόσυρση 
*itftennis.com Στατιστικά 
*wtatennis.com Τουρνουά

## Παραπομπές


Κατηγορία:Ελληνίδες αθλήτριες της αντισφαίρισης
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Καρχαρίας λεοπάρδαλη

Ο **καρχαρίας λεοπάρδαλη** (επιστημονική ονομασία *Triakis semifasciata* - *Τριάκις η ημιζωνωτή*) είναι ένα είδος καρχαρία το οποίο ανήκει στην οικογένεια των Τριακίδων, την ίδια με το γαλέο. Απατάνται στις ακτές στον Ειρηνικό της Βόρειας Αμερικής, από το Όρεγκον μέχρι το Μαζατλάν στο Μεξικό. Συνήθως έχουν μήκος από 1,2 έως 1,5 μέτρα. Έχει λεπτό σώμα καί αναγνωρίζεται εύκολα από το εντυπωσιακό μοτίβο των μαύρων σελόμορφων σχεδίων και τα μεγάλα σημεία στην πλάτη του, από το οποίο προέρχεται το  όνομά του. Τα μεγάλα κοπάδια καρχαριών λεοπαρδάλεις είναι κοινό θέαμα σε κόλπους και εκβολές ποταμών, κολύμποντας σε αμμώδη ή λασπώδη πεδία ή  περιοχές με βράχουν κοντά σε λαμινάριες και υφάλους. Συχνάζουν  κοντά στις ακτές, σε βάθος μικρότερο από 4 m.

Ενεργά αρπακτικά, ομάδες καρχαρίων λεοπαρδάλεις συχνά ακολουθούν τα ρεύματα σε παλιρροιακές ελώδεις περιοχές για να αναζητήσουν τροφή, κυρίως μύδια, εχίουρα, καβούρια, γαρίδες, οστεϊχθύες, αυγά και ψάρια. Οι περισσότεροι καρχαρίες λεοπάρδαλεις έχουν την τάση να παραμένουν μέσα σε μια συγκεκριμένη περιοχή και να μην απομακρύνονται από αυτή, γεγονός το οποίο έχει οδηγήσει σε γενετικές διαφορές μεταξύ των πληθυσμών των καρχαριών που ζουν σε διαφορετικές περιοχές. Αυτό το είδος είναι ωοζωοτόκος, πράγμα που σημαίνει ότι το νεαρό εκκολάπτεται μέσα στη μήτρα και τρέφονται από το κρόκο. Από το Μάρτιο μέχρι τον Ιούνιο, το θηλυκό γεννά μέχρι και 37 μικρά μετά από μια περίοδο κύησης 10-12 μηνών. Αναπτύσσονται σχετικά αργά και απαιτούνται πολλά χρόνια για να ωριμάσουν.

Ακίνδυνος για τον άνθρωπο, ο καρχαρίας λεοπάρδαλη πιάνεται μέσω εμπορικής και ψυχαγωγικής αλιείας για τρόφιμα και ως ψάρι ενυδρείου. Αυτό το είδος ως επί το πλείστον αλιεύεται στα ύδατα στα ανοικτά της Καλιφόρνιας, όπου, μετά από μια περίοδο μείωσης του πληθυσμού στη δεκαετία του 1980, νέοι κανονισμοί αλιείας στις αρχές της δεκαετίας του 1990 μείωσαν την αλειία σε βιώσιμα επίπεδα. Η Διεθνής Ένωση για τη Διατήρηση της Φύσης αξιολόγησε αυτό το είδος ως ελαχίστης σημασίας, ενώ σημειώνει ότι τα τοπικά αποθέματα μπορούν εύκολα να γίνουν αντικείμενο υπερεκμετάλλευσης, λόγω της αργής ανάπτυξης του καρχαρία και της περιορισμένης μετανάστευσης.

## Πηγές


Κατηγορία:Καρχαρινόμορφα
Κατηγορία:Καρχαρίες
Θεμιστοκλής Χαριτάκης

Ο **Θεμιστοκλής Χαριτάκης** υπήρξε Έλληνας επιστήμονας του 20ού αιώνα.

## Βιογραφία
Σπούδασε μεταλλειολογία στην École des Mines των Παρισίων, και συμπλήρωσε τις σπουδές του στην Αγγλία και Γερμανία. Επέστρεψε στην Ελλάδα πριν την έκρηξη των Βαλκανικών πολέμων, στους οποίους πολέμησε με βαθμό έφεδρου αξιωματικού του μηχανικού. Επιστρατεύτηκε επίσης στην Μικρασιατική Εκστρατεία και στον πόλεμο του 40-41.

Εργάστηκε στα Μεταλλεία Λαυρίου, της Μπρούμας και άλλα. Διορίστηκε στο Υπουργείο Συγκοινωνίας για λίγα χρόνια. Το 1929 εκλέχτηκε υφηγητής της εφαρμοσμένης πολιτικής οικονομίας στην Σχολή των οικονομικών και εμπορικών επιστημών. Ίδρυσε μαζί με άλλους την Ελληνική Εταιρεία Επιστημονικής Οργάνωσης της Εργασίας και έγραψε πολλές μελέτες επί του θέματος. 

Απεβίωσε τον Ιούλιο του 1942.

## Πηγές
* Νέοι Δρόμοι, 1942, Αύγουστος, σελ. 28.

Κατηγορία:Έλληνες επιστήμονες
Κατηγορία:Έλληνες αξιωματικοί του μηχανικού
Χρόνος (γραμματική)

Στις περισσότερες γλώσσες του κόσμου(αλλά όχι σε όλες) υπάρχουν ξεχωριστοί ρηματικοί τύποι που φανερώνουν **πότε γίνεται αυτό που σημαίνει το ρήμα**. Οι τύποι αυτοί λέγονται **χρόνοι**. Οι χρόνοι είναι τριών ειδών: α) **παροντικοί**, β) **μελλοντικοί** και γ) **παρελθοντικοί**.

## Νέα ελληνική γλώσσα


Στην ελληνική γλώσσα οι χρόνοι του ρήματος είναι 8:

## Αρχαία ελληνική γλώσσα

Στην αρχαία ελληνική γλώσσα οι χρόνοι του ρήματος είναι οι:
# ο **Ενεστώτας** 
# ο **Παρατατικός**
# ο **Μέλλοντας** 
# ο **Αόριστος**
# ο **Παρακείμενος**
# ο **Υπερσυντέλικος**

και περιφραστικά ο **Συντελεσμένος Μέλλοντας**.

## Αγγλική γλώσσα

Στην αγγλική γλώσσα οι χρόνοι είναι 12 και είναι οι εξής:
# ο **[[Simple Present]]**, ο ελληνικός Ενεστώτας και φανερώνει την επανάληψη μιας πράξης που συνηθίζεται, γενικές αλήθειες και νόμους της φύσης.
# ο **[[Present Continuous]]**, δεν υπάρχει αντίστοιχος χρόνος στα ελληνικά, φανερώνει μια πράξη που γίνεται τώρα ή αυτόν τον καιρό ή μια προγραμματισμένη για το κοντινό μέλλον.
# ο **[[Simple Past]]**, ο αντίστοιχος στα ελληνικά **Αόριστος, ο οποίος χρησιμοποιείται κάποιες φορές για κάτι που συνέβαινε συχνά στο παρελθόν (σαν τον ελληνικό Παρατατικό)**
# ο **[[Past Continuous]]**, ο αντίστοιχος στα ελληνικά **Παρατατικός. Προσοχή: τονίζει τη διάρκεια μιας πράξης, οχι όμως με το βάθος χρόνου που έχει ο Παρατατικός στην ελληνική**
# ο **[[Simple Future]] **, ο αντίστοιχος στα ελληνικά **Συνοπτικός Μέλλοντας**
# ο **[[Future Continuous]]**, ο αντίστοιχος στα ελληνικά **Εξακολουθητικός Μέλλοντας**
# ο **[[Present Perfect (Simple)]]**, ο αντίστοιχος στα ελληνικά **Παρακείμενος**
# ο **[[Present Perfect Continuous]]**, ο οποίος  και φανερώνει μία πράξη που άρχισε στο παρελθόν και συνεχίζεται μέχρι και το παρόν, δίνοντας έμφαση στη διάρκειά της
# ο **[[Past Perfect (Simple)]]**, ο αντίστοιχος στα ελληνικά **Υπερσυντέλικος**
# ο **[[Past Perfect Continuous]]**, ο οποίος  και χρησιμοποιείται για να **τονίσει τη διάρκεια** μιας πράξης που γινόταν πριν από μία άλλη πράξη στο παρελθόν
# ο **[[Future Perfect (Simple)]]**, ο αντίστοιχος στα ελληνικά **Συντελεσμένος Μέλλοντας** και
# ο **[[Future Perfect Continuous]]**, ο οποίος  και φανερώνει το **χρονικό διάστημα** που θα έχει διαρκέσει μια πράξη από το παρελθόν μέχρι κάποια στιγμή στο μέλλον

## Γαλλική γλώσσα
Στη γαλλική γλώσσα οι χρόνοι του ρήματος είναι οι:

Και περιφραστικά:
# ο **Présent progressif**, **Ενεστώτας διαρκείας** (je fais)
# ο **Futur proche**, **Εγγύς Μέλλοντας**, ο οποίος δεν υπάρχει στα ελληνικά και χρησιμοποιείται για να εκφράσει μία πράξη που θα γίνει στο κοντινό μέλλον ( je vais faire)
# ο **Passé récent**, ο οποίος δεν υπάρχει στα ελληνικά και φανερώνει μία πράξη που **μόλις** τελείωσε (je viens de faire)

## Παραπομπές


## Βιβλιογραφία
* Grammar Steps - Practical Modern English Grammar (Grivas Publications)

Κατηγορία:Γραμματική
Κτενοζύγαινα

Η **κτενοζύγαινια** (επιστημονική ονομασία *Sphyrna lewini* - *Σφύρνα του Λιούιν*) είναι ένας σφυροκέφαλος καρχαρίας, ο οποίος ζει σε τροπικά και ζεστά έυκρατα νερά σε όλο τον κόσμο, σε βάθος μέχρι 500 μέτρα. Είναι το πιο κοινό είδος σφυροκέφαλου καρχαρία. Γενετικές έρευνες έχουν δείξει ότι αυτό το είδος μπορεί στην πραγματικότητα να αποτελείται από δύο διαφορετικά είδη. Φτάνει σε μήκος τα 4,3 μέτρα. Όπως και στους άλλους σφυροκέφαλους, το πιο χαρακτηριστικό μέρος του σώματός τους είναι το κεφάλι.

Αυτός ο καρχαρίας σχηματίζει μεγάλα κοπάδια κατά τη διάρκεια της ημέρας, ενώ το βράδυ οι ενήλικοι σκορπίζουν για να κυνηγήσουν. Τρέφεται κυρίως με ψάρια όπως η σαρδέλα και το σκουμπρί και περιστασιακά με κεφαλόποδα. Επίσης τρέφεται με μικρότερους καρχαρίες όπως ο μαυροπτέρυγος υφαλοκαρχαρίας.

Από το 2008, η σφύραινα είναι στα «παγκοσμίως απειλούμενα» είδη. Η έρευνα έχει δείξει ότι σε ορισμένες περιοχές του Ατλαντικού Ωκεανού οι πληθυσμοί έχουν μειωθεί κατά περισσότερο από 95% τα τελευταία 30 χρόνια. Μεταξύ των λόγων για αυτήν την πτώση είναι η υπεραλίευση και η αύξηση της ζήτησης για πτερύγια καρχαρία. Οι ερευνητές αποδίδουν αυτή την αύξηση της ζήτησης στη ζήτηση των πτερυγίων του καρχαρία ως ακριβό έδεσμα (όπως στη σούπα από πτερύγια καρχαρία) και ζητούν να απαγορευθεί η πρακτική της αφαίρεσης πτερυγίων καρχαρία, μια πρακτική κατά την οποία τα πτερύγια του καρχαρία αποκόπτονται και το υπόλοιπο μέρος του ζώου ρίχνεται πάλι στο νερό για να πεθάνει. Οι σφυροκέφαλοι είναι από τα πιο συχνά αλιεύομενα είδη καρχαρία για πτερύγια.

Κατηγορία:Καρχαρινόμορφα
Κατηγορία:Καρχαρίες
Μεγαλοζύγαινα

Η **μεγαλοζύγαινα** ή **μεγάλος σφυροκέφαλος** (*Sphyrna mokarran* - *Σφύρνα η μοκαραν*) είναι το μεγαλύτερο είδος σφυροκέφαλου καρχαρία, με μήκος που φτάνει τα 6,1 μέτρα. Βρίσκεται σε τροπικά και θερμά εύκρατα νερά σε όλο τον κόσμο, κατοικώντας σε οι παράκτιες περιοχές και στην υφαλοκρηπίδα. Η μεγαλοζύγαινα μπορεί να διακριθεί από τους άλλους σφυροκέφαλους από το σχήμα του κεφαλίου, το οποίο είναι μεγάλο και σχεδόν ευθύ μπροστά, και από το ψηλό, δρεπανοειδές πρώτο ραχιαίο πτερύγιο. Ένα μοναχικό, ισχυρό αρπακτικό στην κορυφή της τροφικής αλυσίδας, ο μεγάλος σφυροκέφαλος τρέφεται με μια ευρεία ποικιλία αρπακτικών που κυμαίνονται από τα μαλακόστρακα και τα κεφαλόποδα, στους οστεϊχθύς και μικρότερους καρχαρίες. Οι παρατηρήσεις αυτού του είδους στη φύση υποδηλώνουν ότι μία από τις λειτουργίες του κεφαλιού είναι να ακινητοποιήσει σαλάχια, ένα αγαπημένο θήραμα. Το είδος είναι ζωοτόκο, γεννώντας μέχρι και 55 μικρά κάθε δύο χρόνια.

Αν και δυνητικά επικίνδυνος, ο μεγάλος σφυροκέφαλος σπάνια επιθέται σε ανθρώπους. Αυτός ο καρχαρίας αλιεύεται σε μεγάλο βαθμό για τα μεγάλα πτερύγιά του, τα οποία είναι εξαιρετικά πολύτιμα στην ασιατική αγορά ως το κύριο συστατικό της σούπας από πτερύγια καρχαρία. Ως αποτέλεσμα, ο πληθυσμός των μεγάλων σφυροκέφαλων να μειώνεται σημαντικά σε όλο τον κόσμο, και έχει εκτιμηθεί ως απειλούμενο από τη Διεθνή Ένωση για τη Διατήρηση της Φύσης (IUCN).

## Πηγές


Κατηγορία:Καρχαρινόμορφα
Κατηγορία:Καρχαρίες
Ζίγκα

thumb|right|250px|Το ρυθμικό μοτίβο της ζίγκας.

Η **ζίγκα** ή **ζιγκ** (ιτ. *giga*, γαλλ. *gigue*) είναι ζωηρός χορός της εποχής του Μπαρόκ, με καταγωγή από τη βρετανική *jig*. Εισήχθη στη Γαλλία στα μέσα του 17ου αιώνα  και έλαβε τη θέση της ως κατακλείδα της σουίτας. Πιθανότατα να μην υπήρξε ποτέ αυλικός χορός, ωστόσο ήταν παρούσα στις κοινωνικές εκδηλώσεις των ευγενών. Αρκετοί προκλασικοί συνθέτες, αλλά και μετέπειτα, έγραψαν ζίγκες, είτε ως μέρος μιας σουίτας, είτε ως αυτόνομο κομμάτι.

Στο πρώιμο αγγλικό θέατρο ήταν συνηθισμένο να κλείνει η παράσταση με μια ζίγκα, παίζοντας και χορεύοντας επί σκηνής.

Ο ρυθμός της ζίγκας είναι τρίσημος, με πιο χαρακτηριστική τη διάταξη των 3/8· συχνά προτιμούνται οι παράγωγοι σύνθετοι ρυθμοί, όπως 6/8, 9/8 και 12/8, αν και ορισμένες ζίγκες είναι γραμμένες σε άλλο ρυθμό, όπως για παράδειγμα η ζίγκα από την πρώτη *Γαλλική Σουίτα* (BWV 812) του Μπαχ, η οποία είναι σε ρυθμό 4/4. Συχνά η υφή τους είναι αντιστικτική, ενώ ο χαρακτηριστικός τονισμός της τρίτης κίνησης του μέτρου την καθιστά ως έναν πολύ ζωηρό παραδοσιακό χορό.

Γνωστές ζίγκες περιέχονται σε πολλά έργα (κυρίως σουίτες) του Μπαχ και του Χαίντελ, τόσο για οργανικά σύνολα, όσο και σε σολιστικές συνθέσεις.

thumb|right|250px|Εναλλακτικό ρυθμικό μοτίβο της ζίγκας.

## Ετυμολογία
Ο όρος *giga* εμφανίζεται ως πρώιμος ιταλικός χορός, δανειζόμενος το όνομά του από κάποιο συνοδευτικό έγχορδο μουσικό όργανο, με το ίδιο όνομα. Ο ιστορικός Charles Read Baskerville ισχυρίζεται ότι ο συσχετισμός του όρου με την ιδιότητα του χορού λαμβάνει χώρα πρώτα στην Αγγλία και κατόπιν στην υπόλοιπη ευρωπαϊκή ήπειρο. Κατ' άλλους, η ιρλανδική *jig* προέρχεται ετυμολογικά από το γαλλικό ρήμα *giguer*  (=πηδώ), ενώ η ιταλική της προέλευση ενδέχεται διάφορες άλλες ερμηνείες.

## Δείτε επίσης
* Σουίτα
* Τζιγκ (παραδοσιακός χορός)
* Λουρέ (αργή ζίγκα της μπαρόκ μουσικής)

## Παραπομπές


## Εξωτερικοί σύνδεσμοι
* 

Κατηγορία:Μπαρόκ μουσική
Κατηγορία:Μορφές χορού κλασικής μουσικής
Κατηγορία:Ευρωπαϊκοί χοροί
Πεσσός

Με τον όρο **πεσσός** εννοούμε τα πιόνια (π.χ. στο σκάκι) ή τα πούλια (π.χ. στο τάβλι).
Στον διπλανό πίνακα φαίνονται οι πεσσοί στο σκάκι.
Στην Αρχαία Ελλάδα υπάρχουν μαρτυρίες, όπως αυτό το αγγείο που απεικονίζει τον Αχιλλέα και τον Αίαντα  να παίζουν ένα παιχνίδι που λεγόταν **πεσσοί**. Το παιχνίδι ονομαζόταν "Πεντάγραμμον" και παιζόταν με πεσσούς (πούλια-πιόνια, που τα μετακινούσαν μέσα σε 5 γραμμές) και κύβους (ζάρια).

thumb|left|Πεσσοί ή πιόνια σκακιού200px|left

thumb|right|Πεσσοί ή πούλια για τάβλι

thumb|right|Ο Αχιλλέας και ο Αίαντας παίζοντας τους πεσσούς
Κατηγορία:Επιτραπέζια παιχνίδια
Πάπας Ιωάννης Ε΄

Ο **Πάπας Ιωάννης ο Ε΄** (*Papa Giovanni V*, 635 - 2 Αυγούστου 686) ήταν Πάπας της Ρωμαιοκαθολικής Εκκλησίας (23 Ιουλίου 685 - 2 Αυγούστου 686). Ο Ιωάννης Ε΄ ήταν ο πρώτος Πάπας την εποχή του Βυζαντινού παπισμού που ορκίστηκε χωρίς αυτοκρατορική συναίνεση και ο πρώτος σε μια σειρά 10 παπών Ανατολικής καταγωγής. Την εποχή της παποσύνης του συμφιλιώθηκαν η πόλη της Ρώμης με την Βυζαντινή αυτοκρατορία.

## Βιογραφία

Ο Ιωάννης Ε΄ γεννήθηκε στην Αντιόχεια με καταγωγή από την Συρία, διορίστηκε Παπικός Λεγάτος στην ΣΤ΄ Οικουμενική Σύνοδο (680) που καταδίκασε οριστικά τον Μονοθελητισμό. Την εποχή του προκατόχου του Βενέδικτου Β΄ ο αυτοκράτορας Κωνσταντίνος Δ΄ είχε καταργήσει την απαίτηση από τον νέο Πάπα να ζητήσει αυτοκρατορική επικύρωση ώστε να μην υπάρχουν καθυστερήσεις. Με τον τρόπο αυτό ο Ιωάννης Ε΄ εξελέγη με την αρχαία πρακτική *"από τον αρχαίο πληθυσμό της Ρώμης"*. Ο πληθυσμός και ο κλήρος της Ρώμης είχαν ανατολιστεί επαρκώς με αποτέλεσμα οι επόμενοι δέκα Πάπες ήταν ανατολικής καταγωγής. Την εποχή της Παποσύνης του οι σχέσεις με την Κωνσταντινούπολη βελτιώθηκαν σημαντικά. Ο αυτοκράτορας ελάττωσε τους φόρους στις κληρονομιές της Σικελίας και της Καλαβρίας και άλλους σκληρούς φόρους όπως των σιτηρών.

Ο Ιουστινιανός Β´ σε επιστολή του τον διαβεβαίωσε ότι ο Αποκρισάριος και άλλοι υψηλοί αξιωματούχοι επικύρωσαν τις αποφάσεις της ΣΤ΄ Οικουμενικής Συνόδου απαγορεύοντας κάθε αλλαγή στους κανόνες. Ο αυτοκράτορας έστειλε την επιστολή στον ίδιο τον Ιωάννη Ε΄ αλλά όταν έφτασε είχε πεθάνει και την παρέλαβε ο διάδοχος του Πάπας Κόνων. Ο Ιωάννης Ε΄ ήταν πολύ γενναιόδωρος με τις Διακονίες, μοίρασε 1000 Σόλιδος σε όλες τις Διακονίες, τον κλήρο και τους φτωχούς. Ο Ιωάννης Ε΄ πέθανε τον Αύγουστο του 686 ύστερα από μια Παποσύνη που διατηρήθηκε λίγο περισσότερο από έναν χρόνο, ο πρόωρος θάνατος του προκάλεσε έντονες διαμάχες για την διαδοχή. Ο κλήρος υποστήριζε τον αρχιερέα Πέτρο και ο στρατός τον αρχιερέα Θεόδωρο. Η παράταξη του κλήρου συγκεντρώθηκε έξω από την Βασιλική του Αγίου Κωνσταντίνου και η παράταξη των στρατιωτικών έξω από τον Ιερό Ναό του Αγίου Στεφάνου. Οι διπλωματικές διαπραγματεύσεις απέτυχαν ωστόσο και ο κλήρος εξέλεξε τελικά τον Κόνωνα, Έλληνα από την Σικελία. Ο Ιωάννης Ε΄ τάφηκε στην παλαιά Βασιλική του Αγίου Πέτρου. Ο τάφος του καταστράφηκε την χρονιά που οι Άραβες λεηλάτησαν την Ρώμη (846).

## Παραπομπές



## Πηγές

Βιογραφικό του Πάπα Ιωάννη Ε΄ (αγγλικά) 
*Ekonomou, Andrew J. 2007. Byzantine Rome and the Greek Popes: Eastern influences on Rome and the papacy from Gregory the Great to Zacharias, A.D. 590–752. Lexington Books

        

Κατηγορία:Πάπες 7ου αιώνα
Κατηγορία:Πάπες
Κατηγορία:Σύροι Πάπες
Κατηγορία:Βυζαντινοί του 7ου αιώνα
Ζύγαινα

Η **ζύγαινα** (επιστημονική ονομασία *Sphyrna zygaena* - Σφύρνα η ζύγαινα), γνωστή ως *σφύραινα* και *πατερίτσα*, είναι ένα είδος σφυροκέφαλου, του οποίου το κεφάλι δεν έχει καμία αναγνωριστική προεξοχή μπροστά (εξού και η ονομασία *smooth* (απαλός, λείος) στα αγγλικά). Σε αντίθεση με άλλους σφυροκέφαλους, αυτό το είδος προτιμά εύκρατα νερά και εμφανίζεται σε όλο τον κόσμο σε μεσαία γεωγραφικά πλάτη. Το καλοκαίρι, αυτοί οι καρχαρίες μεταναστεύουν προς τους πόλους ακολουθώντας δροσερότερες υδάτινες μάζες, και μερικές φορές σχηματίζουν κοπάδια που αριθμούν στις εκατοντάδες έως και χιλιάδες καρχαρίες.

Είναι ο δεύτερος μεγαλύτερος σφυροκέφαλος καρχαρίας, με μήκος μέχρι και πέντε μέτρα. Είναι ενεργό αρπακτικό που τρέφεται με μια μεγάλη ποικιλία από οστεϊχθύες και ασπόνδυλα, ενώ τα μεγαλύτερα άτομα τρέφονται επίσης και με καρχαρίες και σαλάχια. Όπως και τα υπόλοιπα μέλη της οικογένειάς του, αυτός ο καρχαρίας είναι ζωοτόκος και γεννά κάθε φορά 20 με 40 νεογνά. Είναι σχετικά κοινός καρχαρίας, και συλλαμβάνεται συχνά, ηθελημένα ή μη, από εμπορικά αλιευτικά σε όλο το εύρος της κατανομής του. Τα πτερύγια του είναι εξαιρετικά πολύτιμα για τη χρήση σε σούπα από πτερύγια καρχαρία. Αυτός ο καρχαρίας είναι δυνητικά επικίνδυνος και είναι πιθανό να ήταν υπεύθυνος για μερικές επιθέσεις σε ανθρώπους, αν και είναι λιγότερο πιθανό να συναντήσει τους κολυμβητές από τα άλλα μεγάλα είδη σφυροκέφαλων λόγω του εύκρατου βιότοπού του.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Κατηγορία:Ψάρια ελληνικών θαλασσών
Βουλή των Κοινοτήτων του Ηνωμένου Βασιλείου

Η **Βουλή των Κοινοτήτων** (αγγλικά: *House of Commons*) είναι η Κάτω Βουλή του Κοινοβουλίου του Ηνωμένου Βασιλείου, το οποίο περιλαμβάνει επίσης το Βρετανό Μονάρχη και τη Βουλή των Λόρδων (Άνω Βουλή). 

Και τα δύο κοινοβουλευτικά σώματα (Βουλή των Λόρδων και Βουλή των Κοινοτήτων) συνεδριάζουν στα Ανάκτορα του Ουεστμίνστερ.

## Ιστορία
Αρχικά η Βουλή των Κοινοτήτων είχε πολύ μικρότερη εξουσία από ότι η Βουλή των Λόρδων, αλλά σήμερα οι νομοθετικές της αρμοδιότητες υπερβαίνουν κατά πολύ τις αντίστοιχες της Βουλής των Λόρδων. Σύμφωνα με τη Νομοθετική Πράξη 1911, η εξουσία των Λόρδων Βουλευτών να απορρίπτουν τα περισσότερα νομοσχέδια περιορίστηκε σε μία εξουσία επιβράδυνσης της διαδικασίας ψήφισης ενός νομοσχεδίου. Επιπλέον, η Κυβέρνηση είναι κατά κύριο λόγο υπόλογη στη Βουλή των Κοινοτήτων και η Πρωθυπουργός διατηρεί τη θέση της μόνον εφόσον έχει την υποστήριξή της. Σχεδόν όλοι οι υπουργοί προέρχονται από τη Βουλή των Κοινοτήτων, και με εξαίρεση μία βραχύβια θητεία το ίδιο ισχύει και για όλους τους Πρωθυπουργούς από το 1902.

Το κοινοβουλευτικό αυτό σώμα εξελίχθηκε στην Αγγλία ως *Βουλή των Κοινοτήτων της Αγγλίας* σε κάποιο σημείο στη διάρκεια του 14ου αιώνα και στην ουσία, υπάρχει με ιστορική συνέχεια από τότε που δημιουργήθηκε η *Βουλή των Κοινοτήτων της Μεγάλης Βρετανίας* μετά την πολιτική ένωση με τη Σκωτία για να αλλάξει όνομα ξανά στη διάρκεια του 19ου αιώνα, με την ένωση με την Ιρλανδία, και τελικά να αποκτήσει το σημερινό του τίτλο με την ανεξαρτησία που δόθηκε στο Ιρλανδικό Ελεύθερο Κράτος το 1922.

## Βουλευτές
Η Βουλή των Κοινοτήτων είναι ένα δημοκρατικά εκλεγμένο σώμα, αποτελούμενο από 650 μέλη (από τις Γενικές Εκλογές του 2010), που ονομάζονται Βουλευτές. Οι Βουλευτές εκλέγονται σύμφωνα με το ισχύον εκλογικό σύστημα στο Ηνωμένο Βασίλειο (νίκη του υποψηφίου με τη συγκριτική πλειοψηφία) κατά εκλογικές περιφέρειες, δηλαδή ένας βουλευτής σε κάθε εκλογική περιφέρεια. Διατηρούν τις θέσεις τους μέχρι τη διάλυση της Βουλής (το αργότερο με το πέρας *πενταετίας* από τις προηγούμενες εκλογές ή την σύμφωνη γνώμη των 2/3 των μελών). Επίσης, ο χώρος συνεδρίασης διαθέτει μόνο 437 θέσεις με αποτέλεσμα να καθίσταται η μοναδική βουλή στον κόσμο με όρθιους βουλευτές.

## Διαδικασία ψηφοφορίας
Ο Πρόεδρος της Βουλής ρωτά όσους συμφωνούν να φωνάξουν ‘Aye’ (Ναι) και όσους διαφωνούν ‘Nay’ (Όχι) και αποφασίζει ανάλογα με τον αριθμό των φωνών. Εάν η διαφορά δεν είναι φανερή τότε ο Πρόεδρος τους λέει να σηκωθούν πρώτα όσοι λένε ΝΑΙ και μετά όσοι λένε ΟΧΙ. Εάν και πάλι δεν φαίνεται η διαφορά, τότε ο Πρόεδρος τους καλεί να σηκωθούν και να ψηφήσουν στους 2 διαδρόμους πίσω από τα έδρανα. Ένας διάδρομος για τα "Ναι" και ο άλλος διάδρομος για το "Όχι".thumb|Η αίθουσα συνεδριάσεων της Βουλής των Κοινοτήτων

## Πηγές


## Εξωτερικοί σύνδεσμοι
* Επίσημος ιστότοπος της Βουλής των Κοινοτήτων
* Πληροφορίες για τη Βουλή των Κοινοτήτων 

Κατηγορία:Πολιτική του Ηνωμένου Βασιλείου
Κατηγορία:Νομοθετικά σώματα
Κύρος ο Πανοπολίτης

Ο **Κύρος o Πανοπολίτης** (**Φλάβιος Ταύρος Σέλευκος Κύρος Ιέραξ**) ήταν Βυζαντινός λόγιος και αξιωματούχος από την Πανόπολη της Αιγύπτου, που άκμασε περί τα μέσα του 5ου μ.Χ. αιώνα. Αναδείχθηκε έπαρχος της Κωνσταντινούπολης, ύπατος και πατρίκιος, ενώ αργότερα έγινε επίσκοπος Κοτυαίου της Φρυγίας, αν και ορισμένοι θεωρούν πως ήταν παγανιστής. Κατά μία παράδοση ήταν ο πατέρας του Παύλου Σιλεντιάριου. Περιλαμβανόταν στον Κύκλο του Αγαθία και στην Παλατινή Ανθολογία σώζονται έξι επιγράμματά του, στα οποία αναφέρεται ως **Κύρος από υπάρχων** ή **Κύρος ο ποιητής**. 

## Παραπομπές σημειώσεις

## Πηγές
*Pierre Waltz, *Anthologie Grecque’’, ed. Les Belles Lettres, Paris, 1960, v.V, p.&nbsp;177.
*εγκυκλοπαίδεια Πάπυρος-Λαρούς-Μπριτάννικα, λήμμα Κύρος ο Πανοπολίτης.
==Βιβλιογραφία==

*Cameron, Alan 1982, 'The empress and the poet: paganism and politics at the court of Theodosius II', *Yale Classical Studies* 27: 217-89.
*Millar, Fergus 2007, *A Greek Roman Empire: Power and Belief Under Theodosius II (408-450)'', University of California Prεss

Κατηγορία:Παλατινή Ανθολογία
Κατηγορία:Κύκλος του Αγαθία
Κατηγορία:Ανθολογία του Πλανούδη
Κατηγορία:Βυζαντινοί αξιωματούχοι
Κατηγορία:Βυζαντινοί Πατρίκιοι
Κατηγορία:Συλλογή του Παλλαδά
Κατηγορία:Έπαρχοι της Κωνσταντινούπολης
Προτεραιότητα πράξεων

Η προτεραιότητα τέλεσης των πράξεων, όπως χρησιμοποιείται στα μαθηματικά και σε πολλές από τις γλώσσες προγραμματισμού είναι:
# **εκφράσεις μέσα σε παρενθέσεις**
# **δυνάμεις και ρίζες**
# **πολλαπλασιασμοί** και **διαιρέσεις** (με τη σειρά που εμφανίζονται στην έκφραση, αριστερά προς δεξιά)
# **προσθέσεις** και **αφαιρέσεις** (με τη σειρά που εμφανίζονται στην έκφραση, αριστερά προς δεξιά)
Η πιο πάνω σειρά σημαίνει ότι σε μια μαθηματική έκφραση υπολογίζονται πρώτα οι τελεστές που προηγούνται στη σειρά προτεραιότητας, άσχετα με την θέση στην οποία εμφανίζονται μέσα στην έκφραση. Οι ισότιμοι τελεστές (συνεχόμενες προσθέσεις ή συνεχόμενοι πολλαπλασιασμοί) μπορούν να υπολογίζονται με οποιαδήποτε σειρά, λόγω της προσεταιριστικής και της αντιμεταθετικής ιδιότητας της πρόσθεσης και του πολλαπλασιασμού. Ακόμα, σε αυτό το πλαίσιο, η αφαίρεση θεωρείται ειδική περίπτωση πρόσθεσης (πρόσθεση του αντίθετου αριθμού) και η διαίρεση ειδική περίπτωση πολλαπλασιασμού (πολλαπλασιασμός με το αντίστροφο του αριθμού).

## Παραδείγματα

: \sqrt{1+3}+5=\sqrt4+5=2+5=7.\,

Η οριζόντια γραμμή που διαχωρίζει το κλάσμα λειτουργεί ταυτόχρονα και ως ομαδοποίηση:

: \frac{1+2}{3+4}+5=\frac37+5.

Για πιο εύκολη ανάγνωση της μαθηματικής έκφρασης, μερικές φορές χρησιμοποιούνται άγκιστρα { } ή αγκύλες [ ], για να αποφευχθεί η γραφή συνεχόμενων παρενθέσεων και να γίνει πιο σαφές το τέλος μιας ομαδοποίησης:

: [(1+2)-3]-(4-5) = [3-3]-(-1) = 1. \, 

## Διαφορετικές ερμηνείες
Υπάρχουν περιπτώσεις στις οποίες διαφορετικές εφαρμογές της προτεραιότητας χρησιμοποιούν διαφορετικές συμβάσεις για τη χρήση του τελεστή αρνητικού αριθμού − (συνήθως διαβάζεται «πλην»). Στα μαθηματικά, η έκφραση &minus;32 ερμηνεύεται ως &minus;(32)&nbsp;=&nbsp;&minus;9 αλλά σε μερικές εφαρμογές (για παράδειγμα στο Microsoft Excel) και σε μερικές γλώσσες προγραμματισμού (για παράδειγμα στη γλώσσα bc), ο τελεστής έχει ψηλότερη προτεραιότητα από τη δύναμη. Επομένως σε εκείνες τις περιπτώσεις το &minus;32 ερμηνεύεται ως (&minus;3)2&nbsp;=&nbsp;9.

Παρόμοια ασάφεια προκύπτει κατά τη χρήση της καθέτου («/»). Η σειρά χαρακτήρων&nbsp;"1/2*x*" κατά τις πιο πάνω συμβάσεις ερμηνεύεται ως (1/2)*x*, ενώ μια άλλη ερμηνεία θα μπορούσε να είναι&nbsp;1/(2*x*). Και στις δύο αυτές περιπτώσεις, η χρήση των παρενθέσεων μπορεί να αποσαφηνίσει την προτεραιότητα τέλεσης των πράξεων.

## Γλώσσες προγραμματισμού
Οι περισσότερες γλώσσες προγραμματισμού χρησιμοποιούν την πρότυπη προτεραιότητα για τους μαθηματικούς τελεστές, και προσθέτουν σε αυτήν τις δικές τους συμβάσεις για τους επιπλέον τελεστές που προσφέρει η κάθε γλώσσα. Εξαίρεση αποτελούν οι γλώσσες APL και Smalltalk, στις οποίες η προτεραιότητα είναι απλά η σειρά στην οποία γράφονται οι τελεστές (δεξιά προς αριστερά, και αριστερά προς δεξιά, αντίστοιχα). 

Στην γλώσσα C, και σε μερικές ακόμα που έχουν κληρονομήσει την προτεραιότητα τελεστών της C (όπως οι C++, Perl και PHP), η προτεραιότητα αλλάζει από δεξιά προς αριστερά και από αριστερά προς δεξιά για διαφορετικούς τελεστές, κάτι το οποίο ο ίδιος ο δημιουργός της C χαρακτήρισε μη ικανοποιητικό.

## Παραπομπές


Κατηγορία:Άλγεβρα
Κατηγορία:Προγραμματισμός
Κατηγορία:Αφηρημένη άλγεβρα
Μητροπολίτης Μηθύμνης Χρυσόστομος

Ο **Μητροπολίτης Χρυσόστομος** (κατά κόσμον *Κυριάκος Καλαματιανός*, Χαλκίδα, 27 Μαΐου 1930), είναι Έλληνας θεολόγος και ιεράρχης, που διατελεί Μητροπολίτης Μηθύμνης από το 1984.

## Βιογραφικά στοιχεία
Γεννήθηκε στην Χαλκίδα στις 27 Μαΐου 1930. Είναι πτυχιούχος της Θεολογικής Σχολής του Εθνικού και Καποδιστριακού Πανεπιστημίου Αθηνών. 

Χειροτονήθηκε διάκονος στις 3 Οκτωβρίου 1954 και πρεσβύτερος στις 23 Απριλίου 1967. Υπηρέτησε ως Διάκονος, εφημέριος και ιεροκήρυκας της Ιεράς Μητροπόλεως Αττικής κατά την χρονική περίοδο από το 1954 έως το 1984 και ως γραμματέας της Ιεράς Μητροπόλεως από το 1974 έως και το 1976. Υπηρέτησε στην Ιερά Σύνοδο της Εκκλησίας της Ελλάδος ως γραμματέας της Συνοδικής Επιτροπής Κοινωνικής Πρόνοιας και Ευποιίας και ως αρχειοφύλακας από το 1976 έως το 1984.

Τον Μάιο του 1984 εξελέγη από την Ιερά Σύνοδο της Εκκλησίας της Ελλάδος Μητροπολίτης Μηθύμνης. Χειροτονήθηκε στον επισκοπικό βαθμό στις 6 Μαΐου. Έχει διατελέσει τοποτηρητής της Ιεράς Μητροπόλεως Λήμνου και Αγίου Ευστρατίου (1988) και της Ιεράς Μητροπόλεως Χίου, Ψαρών και Οινουσσών (2011).

## Παραπομπές


## Δείτε επίσης
Πατριάρχης Ραφαήλ Β΄, επίσκοπος Μηθύμνης έως την εκλογή του στον Πατριαρχικό Θρόνο το 1603.

Χρυσοστομος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Muscles (τραγούδι)

Το **Muscles** είναι soul single που γράφθηκε και παράχθηκε από τον Μάικλ Τζάκσον και εκτελέστηκε από την Νταϊάνα Ρος.

Το single έφθασε στη 10η θέση στο Pop Singles Chart (όπου έμεινε για 6 εβδομάδες) και στην 4η θέση στο R&B Singles Chart από την κυκλοφορία του και ήταν το πρώτο single της καλλιτέχνιδας από το χρυσό άλμπουμ *Silk Electric*. Το τραγούδι, το οποίο πήρε το όνομα του κατοικίδιου φιδιού του Τζάκσον, έδωσε στην Ρος την δωδέκατη και τελευταία της υποψηφιότητα Γκράμι στην κατηγορία Καλύτερη Γυναικεία R&B Φωνητική Εμφάνιση.

Το τραγούδι ηχογράφηθηκε το 1997 από τον παραγωγό/DJ Πήτερ Ράουχοφερ, ο οποίος το ηχογράφησε ως Club 69 και το είχε συμπεριλάβει στο άλμπουμ *Style*. Τα φωνητικά σε αυτή την εκτέλεση του *Muscles* εκτελέστηκαν από την Σουζάν Πάλμερ.

Η Λιλ Κιμ χρησιμοποίησε στοιχεία του *Muscles* για το τραγούδι *Diamonds* αλλά δεν συμπεριλήφθη στο άλμπουμ *[[The Notorious K.I.M.]]*. Ο Young Jeezy επίσης χρησιμοποίησε στοιχεία του *Muscles* για το ομώνυμο κομμάτι του άλμπουμ *[[The Inspiration]]*.

## Μουσικό βίντεο

Το μουσικό βίντεο έχει τη Ρος στο κρεβάτι, ονειρεύοντας έναν μυώδη άνδρα. Σε μια σκηνή, πετά και καταλήγει στο μυώδες σώμα ενός άνδρα. Στο βίντεο εμφανίζεται και ο Γκίλ Μπίρμινγκχαμ (αστέρι της σειράς ταινιών *Twilight*) στις πρώτες του εμφανίσεις.

## Κατάλογος κομματιών

;UK vinyl, 12" (12CL 268)
# *Muscles* – 4:36
# *I Am Me* – 3:50

;US vinyl, 12", promo (JD-13382)
# *Muscles* – 6:38
# *I Am Me* – 3:50

;US vinyl, 7" (PB 13348)
# *Muscles* – 3:59
# *I Am Me* – 3:50

;FR vinyl, 7" (2C 008-86609)
# *Muscles* – 3:59
# *I Am Me* – 3:50

;NE vinyl, 12" (052Z-86609)
# *Muscles* – 4:35
# *I Am Me* – 3:47

;NE vinyl, 7" (1A 006-86609)
# *Muscles* – 3:59
# *I Am Me* – 3:50

## Τσαρτ

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1982
Κατηγορία:Τραγούδια του 1982
Κατηγορία:Singles της RCA Records
Διοργανώσεις Ε.Π.Σ. Αθηνών 1980–81

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1980-81** διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και τέσσερις ομίλους (των 12-14 ομάδων) στην τρίτη κατηγορία. Συνολικά, στη διοργάνωση έλαβαν μέρος **147** σωματεία (40 στην Α΄, 54 στη Β΄ και 53 στη Γ΄ Αθηνών).

## A Κατηγορία

Σημειώσεις : Ο Αστέρας Βάρης έχει υποστεί αφαίρεση 10 βαθμών. 

## Β Κατηγορία

Σημειώσεις  : Η Ένωση Κάτω Πετραλώνων έχει υποστεί αφαίρεση ενός βαθμού.

Σημειώσεις  : Η Νέα Ζωή Μεταμόρφωσης έχει υποστεί αφαίρεση 6 βαθμών.

Σημειώσεις : Ο Σαρωνικός Αναβύσσου έχει υποστεί αφαίρεση 2 βαθμών

## Γ Κατηγορία

Σημειώσεις : Ο Ηρακλής Μαραθώνα και ο Εθνικός Πετραλώνων έχουν -5 και -1 βαθμούς αντίστοιχα.

Σημειώσεις : Ο Γαργηττός έχει -7 , ο Εθνικός Νέας Μάκρης -4 και τα Γλυκά Νερά -1.

Σημειώσεις : Ο Θρασύβουλος έχει υποστεί αφαίρεση 1 βαθμού.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1980-1981
Διοργανώσεις Ε.Π.Σ. Αθηνών 1981–82

Τα **[[Ε.Π.Σ. Αθηνών|Αθηναϊκά τοπικά πρωταθλήματα Αθηνών]] της αγωνιστικής περιόδου 1981-82** διεξήχθησαν σε δυο ομίλους (των 20 ομάδων έκαστος) για την πρώτη κατηγορία, τρεις ομίλους (των 18 ομάδων) στη δεύτερη και τέσσερις ομίλους (των 14-15 ομάδων) στην τρίτη κατηγορία. Συνολικά, στη διοργάνωση έλαβαν μέρος **152** σωματεία (40 στην Α΄, 54 στη Β΄ και 58 στη Γ΄Αθηνών).

Το πρωτάθλημα της Α΄ ΕΠΣΑ κατέκτησαν ο Γ.Σ. Ηλιούπολη στον Α΄ όμιλο και ο Ήφαιστος Περιστερίου στο Β΄ όμιλο. Υπερπρωταθλήτρια αναδείχθηκε η ομάδα της Ηλιούπολης που επικράτησε του αντιπάλου της με 3-1, ωστόσο και οι δυο αυτές ομάδες ανήλθαν στη νέα Εθνική Ερασιτεχνική κατηγορία της περιόδου 1982-83, ως τέταρτη τη τάξει κατηγορία. Προηγουμένως, ο Ήφαιστος Περιστερίου είχε νικήσει σε αγώνα μπαράζ για τον τίτλο του Β΄ ομίλου με 1-0 τη Δόξα Βύρωνα, με την οποία είχε ισοβαθμίσει στην πρώτη θέση της τελικής βαθμολογίας. Σε νέο αγώνα κατάταξης μεταξύ των δυο δευτεραθλητών ομίλων, η Δόξα Βύρωνα νίκησε το. Α.Ο. Κορωπί με 3-1 και ανήλθε και αυτή στην Εθνική Ερασιτεχνική κατηγορία. 

Στους τρεις ομίλους της Β΄ Αθηνών τους τίτλους πήραν η Α.Ε. Ελευθερούπολης, ο Α.Σ. Παπάγου και ο Α.Ο. Κηφισιάς. 

Κυπελλούχος ΕΠΣΑ για το 1982 αναδείχτηκε ο Α.Ο. Περιστερίου, ο οποίος νίκησε τον Κεραυνό Κερατέας με 1-0 στον τελικό που διεξήχθη στις 17 Μαρτίου στο γήπεδο Ριζούπολης.

## Παραπομπές


## Πηγές

Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1981-1982
Βιρτζίνια Μπιτς (Βιρτζίνια)

Η **Βιρτζίνια Μπιτς** () είναι ανεξάρτητη πόλη που βρίσκεται στην περιοχή Χάμπτον Ρόουντς της πολιτείας της Βιρτζίνια. Η Βιρτζίνια Μπιτς είναι η πιο πυκνοκατοικημένη πόλη στη Βιρτζίνια, καθώς και η 39η μεγαλύτερη πόλη στις Η.Π.Α., με πληθυσμό 437.994 κατοίκων, σύμφωνα με την απογραφή του 2010. Η Βιρτζίνια Μπιτς είναι επίσης πόλη θέρετρο με παραλίες, τρεις στρατιωτικές βάσεις, δύο πανεπιστημιουπόλεις, σειρά μεγάλων επιχειρήσεων και εκατοντάδες ξενοδοχεία και εστιατόρια κατά μήκος της ακτής. Υπάρχουν επίσης πολλά ιστορικά μνημεία κοντά στο σημείο όπου συναντώνται ο Κόλπος του Τσέσαπικ και ο Ατλαντικός Ωκεανός. Η Βιρτζίνια Μπιτς επίσης περιλαμβάνεται στο Βιβλίο Γκίνες για το γεγονός ότι η μεγαλύτερη παραλία στον κόσμο βρίσκεται στο νότιο άκρο της γέφυρας-σηράγγας του Κόλπος του Τσέσαπικ, αυτό το ρεκόρ καταρρίφθηκε το 2018 όταν άνοιξε η γέφυρα Χονγκ Κονγκ-Ζουχάι-Μακάο το 2018.

## Παραπομπές


Κατηγορία:Πόλεις της Βιρτζίνια
Καρχαρίας τροφός

Ο **καρχαρίας τροφός** (επιστημονική ονομασία *Ginglymostoma cirratum* - *Γιγγλυμόστομα το σγουρό*) είναι το μόνο μέλος του γένους Γιγγλυμόστομα (Ginglymostoma), το οποίο ανήκει στους καρχαρίες τροφούς (οικογένεια Γιγγλυμοστοματίδες). Απατάνται σε τροπικά και υποτροπικά νερά πάνω από την ηπειρωτική και νησιωτική υφαλοκρηπίδα, σε βάθος από ένα έως 75 μέτρα. Φτάνει σε μήκος τα 4,3 μέτρα. Είναι συγγενικός με το φαλαινοκαρχαρία και το καρχαρία ζέβρα.

Ο καρχαρίας τροφός είναι νυκτόβιο ζώο, σχηματίζοντας την ημέρα ομάδες 40 ατόμων. Ο καρχαρίας τροφός κρύβεται σε κοιλότητες βράχων την ημέρα, με τον κάθε καρχαρία να φαίνεται να προτιμά κάποιες, στις οποίες γυρίζει κάθε βράδυ μετά το κυνήγι. Τρέφεται κυρίως με καρκινοειδή, μαλάκια, ουροχορδωτά, θαλάσσια φίδια και άλλα ψάρια, και ιδίος τους αετούς. Αναπαράγωγονται ως ωοζωοτόκα, με το θηλυκό να γεννά 21 με 29 μικρά ύστερα από εξάμηνη κύηση. Ο κύκλος αναπαραγωγής διαρκεί δύο χρόνια.

Οι καρχαρίες αυτοί δεν θεωρούνται επικίνδυνοι, αν και έχουν επιτεθεί σε ανθρώπους. Αν και δεν αλιεύεται τακτικά, αποτελεί ένα εύκολο στόχο για τους αλιείς. Το δέρμα τους είναι πολύ τραχύ και γι'αυτό το λόγο είναι περιζήτητο, ενώ επίσης χρησιμοποίείται το λάδι από το συκώτι τους και το κρέας τους.

## Παραπομπές


Κατηγορία:Ορεκτολοβόμορφα
Κατηγορία:Καρχαρίες
Γεώργιος Νικολαΐδης (στρατιωτικός)

Ο **Γεώργιος Νικολαΐδης** (1874 - 1947) ήταν στρατιωτικός και πολιτικός που χρημάτισε υπουργός το 1938.

## Βιογραφία
Γεννήθηκε στην Αθήνα και φοίτησε στο Στρατιωτικό σχολείο των Ευελπίδων. Κατατάχτηκε με βαθμό ανθυπολοχαγού στο πεζικό το 1896 και πήρε μέρος αμέσως στον πόλεμο του 1897 στην Κρήτη με το 1ο Σύνταγμα Πεζικού υπό τον Βάσο. Πήρε πτυχίο επιτελικής υπηρεσίας και αποσπάστηκε στο Γενικό Επιτελείο του Στρατού, στο τμήμα μεταγωγών, όπου ασχολήθηκε με τα σιδηροδρομικά ζητήματα μέχρι το 1910. Πήρε μέρος ως λοχαγός και ταγματάρχης στους Βαλκανικούς πολέμους και διεύθυνε στην Θεσσαλονίκη την αποστράτευση του 1913. 

Το 1920 αποστάλθηκε στην Μικρά Ασία όπου διετέλεσε διοικητής της Βάσης Σμύρνης, αρχηγός του Πεζικού της ΙΙ Μεραρχίας στις επιχειρήσεις του Εσκή Σεχήρ, και μετά διοικητής της ΙΙΙ Μεραρχίας στην εκστρατεία Άγκυρας. 

Το 1921 διορίστηκε υπασπιστής του Βασιλέα Κωνσταντίνου και ακολούθως του Βασιλέα Γεωργίου του Β΄. Αποστρατεύτηκε το 1922 με βαθμό αντιστράτηγου. Διετέλεσε υπουργός επί των Σιδηροδρόμων και Αυτοκινήτων στην Κυβέρνηση Ιωάννη Μεταξά από τις 12 Δεκεμβρίου 1938 ως τις 20 Απριλίου 1941.

## Πηγές
*Νέοι Δρόμοι, 1939, τεύχος 13, σελ. 1

## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες υπουργοί Σιδηροδρόμων και Αυτοκινήτων
Ιωάννης Λεωνίδας

Ο **Ιωάννης Λεωνίδας** (Σπέτσες, 1871 - 1935) υπήρξε Έλληνας πολιτικός στο Μεσοπόλεμο.

## Βιογραφία
Η καταγωγή του ήταν από τις Σπέτσες από παλιά οικογένεια καπεταναίων και ήταν γιος του Γεωργίου Λεωνίδα. Αρχικά οι πρόγονοί του ονομάζονταν Λάμπροι. Στην Επανάσταση του 1821 εξόπλισαν το πλοίο «Λεωνίδας» και το δώρισαν στην πατρίδα, και γι' αυτό άλλαξαν το όνομα τους σε «Λεωνίδαι».

Ασχολήθηκε με την πολιτική και διετέλεσε υπουργός Επισιτισμού και προσωρινά Περιθάλψεως στην κυβέρνηση Στράτου (1922), υπουργός Ναυτικών στην κυβέρνηση Πρωτοπαπαδάκη (1922) και στην κυβέρνηση Ευταξία (1926). 

Ο  Ιωάννης  Λεωνίδας είχε εξαγοράσει ιδιοκτησίες από άλλους Σπετσιώτες, με αποτέλεσμα να έχει αποκτήσει κυριότητα του νησιού Σπετσοπούλα. Είχε κτίσει βίλλα και καλλιέργειες εκεί. Από τους απογόνους του νοικιάστηκε για εκατό χρόνια, στα μέσα της δεκαετίας του 1950, στον Σταύρο Νιάρχο.

Απεβίωσε το 1935. Εγγονός του είναι ο λογοτέχνης Νάνος Βαλαωρίτης.

## Πηγές
* Νέοι Δρόμοι, 1940, αρ. 25, σελ. 31.
## Παραπομπές


Κατηγορία:Έλληνες υπουργοί Ναυτικών
Κατηγορία:Έλληνες υπουργοί Επισιτισμού
Κατηγορία:Έλληνες υπουργοί Περιθάλψεως
Λ
Ηγήσιππος

Με το όνομα Ηγήσιππος είναι γνωστοί οι:

* Ηγήσιππος, επιγραμματοποιός (έζησε περί το 300 π.Χ.)
* Ηγήσιππος, εκκλησιαστικός συγγραφέας (δεύτερο ήμισυ του 2ου μ.Χ. αιώνα)
* Ηγήσιππος ο Αθηναίος, ρήτορας και πολιτικός στην Αθήνα (εποχή του Δημοσθένη, γύρω στο 360 π.Χ.)

Κατηγορία:Αποσαφηνίσεις ονομάτων
Κανόνες του Χουντ

Οι **τρεις κανόνες του Χουντ** (*Hund's rules*) διατυπωθηκαν από τον Γερμανό φυσικό Φρίντριχ Χουντ το 1927.

Σύμφωνα με τον βασικό κανόνα του Χουντ: «Ηλεκτρόνια που καταλαμβάνουν τροχιακά της ίδιας ενέργειας (της ίδιας υποστιβάδας) έχουν κατά προτίμηση παράλληλα spin. Μ’ αυτό τον τρόπο τα ηλεκτρόνια έχουν το μέγιστο άθροισμα των κβαντικών αριθμών spin».

## Δείτε επίσης
*Ηλεκτρονική δομή

Κατηγορία:Ατομική φυσική
Κατηγορία:Κανόνες
Κατηγορία:Κβαντική χημεία
Κατηγορία:Φασματοσκοπία
Βάσσος Λόλλιος

Ο **Βάσσος Λόλλιος** ήταν Έλληνας ποιητής του Α΄ μ.Χ. αιώνα από την Σμύρνη, που εμφανίζεται στην Παλατινή Ανθολογία και ως **Βάσσος**, **Βάσσος ο Σμυρναίος**, **Λόλλιος Βάσσος**. Έζησε στην Ρώμη και συνδέθηκε με τον Γερμανικό του οποίου υπήρξε πιστός οπαδός. Στην Παλατινή Ανθολογία σώζονται περί τα δώδεκα επιγράμματα υπό τα παραπάνω ονόματα. Περιλαμβανόταν στον Στέφανο του Φιλίππου.

## Πηγές
* *Εγκυκλοπαίδεια Πάπυρος-Λαρούς-Μπριτάννικα*, λήμμα «Βάσσος» (7)
*‘’Anthologie Grecque’’, ed. Les Belles Lettres, Paris, 1960, v.ΙΙ, p.142 - v.V, p.181 - v.VIII, p.282 - v.X, p.296.

Κατηγορία:Αρχαίοι Έλληνες ποιητές
Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Χρυσαυγή Χανίων

Η **Χρυσαυγή** (έως το 1957: *το *'Μούλετε**') είναι χωριό και έδρα ομώνυμης κοινότητος του Δήμου Πλατανιά στην Περιφερειακή Ενότητα Χανίων της Κρήτης, σε υψόμετρο 160 μέτρων. Aπό το Μούλετε καταγόταν ο πρώην βουλευτής Χανίων Γιώργος Πρασιανάκης. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με την Καλλιθέα και την Νερατζιά αποτελούν την κοινότητα Χρυσαυγής, που ανήκει στη Δημοτική Ενότητα Βουκολίων του Δήμου Πλατανιά και σύμφωνα με την απογραφή 2021 απογράφησαν 98 κάτοικοι ενώ με αυτήν του 2011 ήταν 116.

## Δείτε επίσης
* Κοινότητα Χρυσαυγής (Μούλετε)
## Πηγές


Κατηγορία:Περιφερειακή ενότητα Χανίων
Κατηγορία:Δήμος Πλατανιά
Δρακοντίδες

Οι **Δρακοντίδες** είναι μία βροχή μετεώρων, η οποία είναι ορατή το βράδυ της 8ης Οκτωβρίου. Το ακτινοβόλο σημείο των συγκεκριμένων διαττόντων φαίνεται να είναι η κεφαλή του αστερισμού Δράκοντα, από όπου έχουν πάρει και το όνομά τους. Αντίθετα με άλλες βροχές διαττόντων, οι Δρακοντίδες είναι πιο πιθανό να γίνουν ορατοί νωρίς το βράδυ και όχι τα χαράματα. Τα συγκεκριμένα πεφταστέρια είναι γνωστά από το παρελθόν ότι κινούνται με πολύ αργή ταχύτητα (μόλις 18 χλμ./δευτερόλεπτο, δηλαδή το ένα τρίτο περίπου της ταχύτητας των Περσειδών). Δημιουργούνται από τον κομήτη 21P/Τζιακομπίνι-Ζίνερ.

## Ιστορία
Στο παρελθόν οι Δρακοντίδες έχουν γίνει διάσημοι για τη δεύτερη και τρίτη εντονότερη βροχή τού 20ου αιώνα, με περίπου 10.000 διάττοντες την ώρα, το 1933 και το 1946, αν και υπάρχουν αμφιβολίες σχετικά με την ορθότητα αυτών των αναφορών. Μικρότερα ξεσπάσματα της τάξεως των εκατοντάδων  διαττόντων την ώρα παρατηρήθηκαν το 1952, 1985 και 1998. Το 2005 παρακολουθήθηκε άλλο ένα ξέσπασμα, αλλά επειδή τα σωματίδια που το αποτελούσαν ήταν πολύ μικρά σε μέγεθος, περίπου 10 με 100 μm ήταν καλύτερα ορατό στα ραδιοκύματα.thumb|240x240px|Η βροχή του 2012, με λήψη διάρκειας μίας ώρας και 12 λεπτών.|εναλλ.=|αριστεράΤο 2011 υπολογίστηκε ότι η Γη θα περάσει από μια περιοχή της τροχιάς του κομήτη με πολλή ύλη, αυξάνοντας τις πιθανότητες για μια εντυπωσιακή βροχή. Η ύλη προερχόταν από τα περάσματα του κομήτη το 1900 και το 1907, όπως και στις βροχές του 1933 και 1946, και από περάσματα του κομήτη πριν το 1900 (όταν και έγινε η πρώτη παρατήρηση του κομήτη). Έτσι είναι δυνατό να ελεγχθεί η αξιοπιστία των παρατηρήσεων του 1933 και 1946, αλλά και να δώσει στοιχεία για την τροχιά του κομήτη πριν το 1900. Για την παρατήρησή της βροχής οργανώθηκε η πρώτη αποκλειστικά ευρωπαϊκή (προηγούμενες έχουν γίνει από την NASA), αεροπορική αποστολή με δύο αεροπλάνα (γαλλικό SAFIRE και γερμανικό FALCON) τα οποία πετώντας παράλληλα πάνω από την Σκανδιναβία, θα ήταν εγγυημένα πάνω από τα σύννεφα και στην καλύτερη δυνατή θέση σε σχέση με το ακτινοβόλο σημείο. Τελικά τα μετέωρα έφτασαν τα 600 την ώρα και ήταν καλύτερα ορατά από την Ευρώπη. Αν και η βροχή ήταν έντονη, οι διάττοντες ήταν αχνοί λόγω και του παρεμβαλλομένου σεληνόφωτος που ήταν αυξημένο. Ανάμεσα στα μετέωρα ήταν και μια βολίδα που παρατηρήθηκε πάνω από την Ανδαλουσία, η οποία έφτασε σε φαινόμενο μέγεθος -10,5. Υπολογίστηκε ότι προήλθε από την καύση στην ατμόσφαιρα ενός μετεωροειδούς αρχικής μάζας περίπου 5,5 κιλών. Το μετέωρο άρχισε να καίγεται στα 105 χιλιόμετρα πάνω από την επιφάνεια μέχρι να φτάσει στα 77, όταν και είχε καεί πλήρως. Φασματική ανάλυση του μετεωροειδούς έδειξε ότι αποτελείται από χονδρίτη.

Αντίθετα με τις προβλέψεις, και η βροχή του 2012 ήταν εντυπωσιακή. Τα ραντάρ κατέγραψαν μέχρι 1.000 μετέωρα την ώρα. Αυτή η αύξηση μπορεί να προκλήθηκε από σωματίδια σκόνης που είχαν παραμείνει στη τροχιά από το τελευταίο πέρασμα του μητρικού κομήτη το 1959.

## Παραπομπές


Κατηγορία:Βροχές διαττόντων
Βασίλειος Σουλήνης

Ο **Βασίλειος Σουλήνης** (-1878) ήταν Έλληνας ευεργέτης του 19ου αιώνα.
## Βιογραφία
Γεννήθηκε στην Μακρυνίτσα του Πηλίου. Πατέρας του ήταν ο Γεώργιος Σουλήνης. 

Το 1871, την ημέρα της εθνικής εορτής συνέταξε διαθήκη, με την οποία δώρισε όλη τη περιουσία του υπέρ φιλανθρωπικών και κοινωφελών σκοπών. Διέθεσε χρήματα για την σύσταση και διατήρηση σχολείων στην Μακρυνίτσα και Βάρνα, εκπαιδευτικά βραβεία και υποτροφίες. Δώρισε αξιόλογα ποσά στον Ελληνικό Φιλολογικό Σύλλογο της Κωνσταντινούπολης προς διάδοση των ελληνικών γραμμάτων. Χρηματοδότησε επίσης την καταγραφή των χειρογράφων του Αγίου Όρους και των Μετεώρων, καθώς και την συγγραφή της Ιστορίας της Βάρνας και της Θεσσαλίας. 

Απεβίωσε το 1878 στη Βάρνα. 
## Πηγές
* Νέος Ελληνομνήμων, Τόμος Ε΄, 30 Σεπτεμβρίου 1908, τεύχος Β΄-Γ΄, σελ. 129-131

Κατηγορία:Έλληνες ευεργέτες
We Be Clubbin'

Το "**We Be Clubbin'"** είναι το πρώτο single από το σάουντρακ του Ice Cube,  *[[The Player's Club (σάουντρακ)|The Player's Club]]*. Το single δεν είχε μεγάλη επιτυχία, καθώς έφθασε μόνο στην 32η θέση του Rhythmic Top 40 Single Chart. Έγιναν αρκετά remixes του τραγουδιού, όπου συμμετείχαν οι DMX και DJ Clark Kent, οι 2 Clark World Remixes, ένα με τον DMX και την Σόντζα Μπλέιντ και ένα χωρίς την Μπλέιτζ και το The Eye of the Tiger Remix έχοντας στοιχεία από το *[[Eye of the Tiger]]* του συγκροτήματος Survivor. Στο τέλος του κομματιού, ο Ice Cube φωνάζει στους εργάτες του κέντρου νυχτερινής διασκέδασης και ζητά από τις πόλεις να τουν δείξουν αγάπη στο κέντρο νυχτερινής διασκέδασης - οι πόλεις ήταν: Λος Άντζελες, Σαν Φρανσίσκο, Σικάγο, Σεντ Λούις, Μαιάμι, Νέα Υόρκη, Ντετρόιτ, Χιούστον, Κάνσας, Ντένβερ, Ουάσινγκτον (μόνο explicit version), Ατλάντα, Μέμφις, Ντάλας και Νέα Ορλεάνη.

## We Be Ballin'

Ένα remix του 1998, ονόματι *We Be Ballin* παράχθηκε, με τους Σακίλ Ο'Νιλ (εισαγωγή) και Μάικλ Τζάκσον. Αυτό το remix έπρεπε να είχε κυκλοφόρησε στο απάνθισμα του NBA και έπρεπε να είχε κυκλοφορήσει σε διαφημίσεις για την εκστρατεία *I Love This Game* από το ΝΒΑ. Ο Μάικλ Τζάκσον έλαβε πρόταση από τον Σακίλ Ο'Νιλ να συμμετέχει στο τραγούδι, με τον Ο'Νιλ να συμμετείχε στην ηχογράφηση του κομματιού *2 Bad* στο άλμπουμ του Τζάκσον, **' (1995). Όλο το έργο αναβλήθηκε τελικά λόγω διαφωνιών που είχε ο καλαθοσφαιριστής με το ΝΒΑ εκείνο το έτος. Σε αντίθεση με το ''We Be Clubbin**, το τραγούδι δεν έχει χυδαία λόγια.

## Κατάλογος κομματιών

## Τσαρτ

## Παραπομπές


κατηγορία:Τραγούδια του Μάικλ Τζάκσον
Δημήτριος Λεοναρδόπουλος

Ο **Δημήτριος Λεοναρδόπουλος** ήταν Έλληνας αγωνιστής του 1821. Καταγόταν από τη Ζάτουνα Αρκαδίας.

Στην Ελληνική Επανάσταση του 1821 έλαβε μέρος σε πολλές μάχες μεταξύ των οποίων στη Τρίπολη, το Ναύπλιο, τα Δερβενάκια, την Πάτρα κ.ά. Στις περισσότερες των περιπτώσεων τελούσε υπό τις διαταγές του Θ. Κολοκοτρώνη.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 12ος, σελ.217.

Κατηγορία:Αγωνιστές του 1821
Σπύρος Λεοναρδόπουλος

Ο **Σπύρος Λεοναρδόπουλος** ήταν Έλληνας αγωνιστής της Ελληνικής Επανάστασης του 1821 και πολιτικός.

## Βιογραφικά στοιχεία
Καταγόταν από τη Ζάτουνα Αρκαδίας και ήταν αδελφός του Λεονάρδου.

Κατά την Ελληνική Επανάσταση του 1821 έλαβε μέρος σε πολλές μάχες υπό τον Δ. Πλαπούτα, όπως στο Βαλτέτσι, την Τρίπολη κ.ά. Μετά την απελευθέρωση διορίστηκε έπαρχος Καλαβρύτων.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.12ος, σελ. 217.

Κατηγορία:Αγωνιστές του 1821
Κατηγορία:Έπαρχοι Καλαβρύτων
Λεονάρδος Λεοναρδόπουλος

Ο **Λεονάρδος Λεοναρδόπουλος** ήταν Έλληνας αγωνιστής του 1821. Καταγόταν από τη Ζάτουνα Αρκαδίας.

Πριν την Ελληνική Επανάσταση του 1821 ήταν έμπορος, αδελφοποιητός του Θ. Κολοκοτρώνη. Στη διάρκεια του Αγώνα προσέφερε αξιόλογη ποσότητα πολεμοφοδίων.

## Πηγές
* «Νεώτερον Εγκυκλοπαιδικόν Λεξικόν Ηλίου» τομ. 12ος, σελ. 217

Κατηγορία:Αγωνιστές του 1821
MD

Η συντομογραφία λατινικών χαρακτήρων **MD** ή **Md** ή **mD** ή **.md** (στην αγγλική γλώσσα προφέρεται εμ-ντι) μπορεί να αναφέρεται :

* Στο Μεντελέβιο, χημικό στοιχείο ως Md.
* Στις Μυϊκές δυστροφίες στην Ιατρική ως MD.
* Στην Μεθυλοδιχλωροαρσίνη, καυστική ουσία ως MD.
* Σε αεροσκάφη της εταιρείας κατασκευής McDonnell-Douglas.

## Γεωγραφικοί προσδιορισμοί
* Στη Μολδαβία, χώρα της ανατολικής Ευρώπης, κατά ISO 3166-2
** Στην κατάληξη .md, top-level domain κωδικό για τη Μολδαβία στο διαδίκτυο.
* Στο Μέριλαντ, ταχυδρομικός κωδικός της πολιτείας των ΗΠΑ

## Μονάδες μέτρησης
* Στη Darcy, μονάδα μέτρησης , ως mD (millidarcy) στη Γεωλογία.
* Στο ρωμαϊκό σύστημα αρίθμησης ο αριθμός **MD** ισοδυναμεί με τον αριθμό 1.500 στο δεκαδικό σύστημα.